Document ID: 32012D0201

РЕШЕНИЕ ЗА ИЗПЪЛНЕНИЕ НА КОМИСИЯТА
от 26 март 2012 година
за изменение на Решение 98/213/ЕО относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка с комплекти за вътрешни прегради
(нотифицирано под номер C(2012) 1866)
(текст от значение за ЕИП)
(2012/201/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално член 13, параграф 4 от нея,
след консултация с Постоянния комитет по строителството,
като има предвид, че:
(1)
Решение 98/213/ЕО на Комисията (2) се отнася само за продуктите, определени в европейски технически одобрения, докато някои от тези продукти могат също така да са обхванати от хармонизирани европейски стандарти.
(2)
Понастоящем Европейският комитет по стандартизация (CEN) изготвя хармонизирани европейски стандарти за някои от продуктите, посочени в Решение 98/213/ЕО.
(3)
Поради това Решение 98/213/ЕО следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Решение 98/213/ЕО се изменя, както следва:
1)
Вмъква се следният член 3а:
„Член 3а
Процедурата за удостоверяване на съответствие съгласно приложение IV се посочва в мандатите за хармонизирани европейски стандарти.“
2)
Добавя се приложение IV, чийто текст е установен в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 26 март 2012 година.

Labels: 7
1